കാണാതായ വയോധികന് തൂങ്ങിമരിച്ച നിലയില് സംഭവമറിയാതെ അന്വേഷിച്ചിറങ്ങിയ ഭാര്യ ബൈകിടിച്ചു മരിച്ചു മൂലമറ്റം: 12.10.2021 ഭര്ത്താവിനെ അന്വേഷിച്ച് ഇറങ്ങിയ വീട്ടമ്മ ബൈകിടിച്ചു മരിച്ചു. കാണാതായ ഭര്ത്താവിനെ ജോലി സ്ഥലത്ത് തൂങ്ങിമരിച്ച നിലയില് കണ്ടെത്തി. മൂലമറ്റത്തെ രതീഷ് പ്രസിന്റെ ഉടമ നീറണാകുന്നേല് ചിദംബര75ത്തെയാണ് തൂങ്ങിമരിച്ച നിലയില് കണ്ടെത്തിയത്. ഇദ്ദേഹത്തിന്റെ ഭാര്യ സുജാത72യാണ് ബൈക് അപകടത്തില് മരിച്ചത്. ഞായറാഴ്ച വൈകീട്ട് ഏഴരയോടെ മൂലമറ്റം ടൗണിന് സമീപമാണ് സുജാത അപകടത്തില്പ്പെട്ടത്. ഭര്ത്താവ് സന്ധ്യയായിട്ടും മടങ്ങിവരാത്തതിനെ തുടര്ന്ന് അന്വേഷിച്ച് പോയ സുജാതയെ ചെറാടി സ്വദേശി ദിലുവിന്റെ ബൈക് ഇടിക്കുകയായിരുന്നു. ഇവരെ ആശുപത്രിയില് എത്തിച്ചെങ്കിലും രക്ഷിക്കാന് സാധിച്ചില്ല. സുജാതയെ ഇടിച്ച ബൈകിന്റെ ഉടമയായ ദിലുവിനും അപകടത്തില് സാരമായ പരിക്ക് പറ്റി. തുടര്ന്ന് മരണവിവരം അറിയിക്കാന് ചിദംബരത്തെ നാട്ടുകാര് അന്വേഷിച്ചപ്പോഴാണ് രാത്രി 10 മണിയോടെ ഇയാളെ തൂങ്ങിമരിച്ച നിലയില് കണ്ടെത്തിയത്. സ്വന്തം പ്രസിന് അടുത്തുള്ള കിണറിന്റെ പൈപില് തൂങ്ങിയ നിലയിലാണ് വയോധികന്റെ മൃതദേഹം കാണപ്പെട്ടത്. ദമ്ബതികള്ക്ക് കല, രതീഷ് എന്നിങ്ങനെ രണ്ടുമക്കളാണ്. ഇതില് രതീഷ് നേരത്തെ മരണപ്പെട്ടിരുന്നു.